OpenLLM-France/wikimedia huggingface dataset:
# Tapa

«Tapa» té aquests significats:
* Tapa (gastronomia), petita ració de menjar
* Tapa o tapadora i cobertora
* Tapa (Estònia), ciutat d'Estònia
* Tapa (fibra), fibra vegetal tradicional de les illes del Pacífic
* Tapes (pel·lícula), pel·lícula dirigida per José Corbacho
# Tumchaïta

La tumchaïta és un mineral de la classe dels silicats. Rep el nom del riu Tumcha, a Rússia, a prop d'on es troba la seva localitat tipus.

## Característiques

La tumchaïta és un silicat de fórmula química Na₂Zr(Si₄O$_{11}$)·2H₂O. Va ser aprovada com a espècie vàlida per l'Associació Mineralògica Internacional l'any 1999. Cristal·litza en el sistema monoclínic. La seva duresa a l'escala de Mohs és 4,5.
Segons la classificació de Nickel-Strunz, la tumchaïta pertany a «09.EA: Fil·losilicats, amb xarxes senzilles de tetraedres amb 4-, 5-, (6-), i 8-enllaços» juntament amb els següents minerals: cuprorivaïta, gil·lespita, effenbergerita, wesselsita, ekanita, fluorapofil·lita-(K), hidroxiapofil·lita-(K), fluorapofil·lita-(Na), magadiïta, dalyita, davanita, sazhinita-(Ce), sazhinita-(La), okenita, nekoïta, cavansita, pentagonita, penkvilksita, nabesita, ajoïta, zeravshanita, bussyita-(Ce) i plumbofil·lita.

## Formació i jaciments

Va ser descobert al massís ultrabàsic-alcalí de Vuoriyarvi, a l'óblast de Múrmansk (Rússia). També ha estat descrita en un altre indret, la pedrera Poudrette, situada al mont Saint-Hilaire, dins el municipi regional de comtat de La Vallée-du-Richelieu, a Montérégie (Quebec, Canadà). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Tumchaite» (en anglès). Mindat. [Consulta: 25 gener 2020].
# Serrat de l'Àliga (Gaià)

El Serrat de l'Àliga és una muntanya de 527 metres que al municipi de Gaià, a la comarca catalana del Bages.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Kràsneno

Kràsneno (en rus: Краснено) és un poble del districte autònom de Txukotka, a Rússia, que el 2015 tenia 71 habitants.

## Enllaços externs

* La vila de Kràsneno al lloc web del districte de Tuxkotka
* Vila de Kràsneno al lloc web del districte rural
* Kràsneno
# Williston (Florida)

Williston és una població dels Estats Units a l'estat de Florida. Segons el cens del 2000 tenia 2.297 habitants.

## Demografia

Segons el cens del 2000, Williston tenia 2.297 habitants, 836 habitatges, i 580 famílies. La densitat de població era de 146,3 habitants/km².
Dels 836 habitatges en un 31,8% hi vivien nens de menys de 18 anys, en un 42,9% hi vivien parelles casades, en un 22% dones solteres, i en un 30,6% no eren unitats familiars. En el 25,6% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,2% tenia menys de 18 anys, un 8,6% entre 18 i 24, un 25,2% entre 25 i 44, un 20,3% de 45 a 60 i un 19,8% 65 anys o més.
L'edat mediana era de 38 anys. Per cada 100 dones de 18 o més anys hi havia 76,9 homes.
La renda mediana per habitatge era de 25.795 $ i la renda mediana per família de 26.918 $. Els homes tenien una renda mediana de 22.331 $ mentre que les dones 20.634 $. La renda per capita de la població era de 15.628 $. Entorn del 22,4% de les famílies i el 22,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Williston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Williston». American Fact Finder. Oficina del Cens dels Estats Units, 12-01-2010.
# Muntanyes Cambrianes

Les Muntanyes Cambrianes o Muntanyes Càmbriques, en anglès: Cambrian Mountains en idioma gal·lès: Mynyddoedd Cambria, en sentit estricte: Elenydd) són una sèrie de serralades de muntanyes de Gal·les.
Originàriament el terme "Cambrian Mountains" s'aplicava en sentit general a la majoria de les terres altes de Gal·les. Des de la dècada de 1950, la seva aplicació s'ha vist progressivament localitzada a les geogràficament homogènies terres altes del Gal·les Mitjà (Mid Wales conegut en idioma gal·lès com l'Elenydd, el qual s'estén des de Pumlumon a Mynydd Mallaen. Aquesta zona silvestre i poc poblada sovint es denomina com el Desert of Wales. Aquesta zona inclou el naixement del Riu Severn i el Riu Wye. El seu punt més alt és el Plynlimon, a 2,467 peus (752 m).
En sentit ampli del terme inclou Snowdonia i els Brecon Beacons i les Black Mountains.

## Geologia i topografia

Mentre que Snowdonia conté una mescla de roques volcàniques i roques sedimentàries del Cambrià i Ordovicià, les muntanyes del Gal·les meridional són principalment del Devonià Old Red Sandstone i sorrenques calcàries del Carbonífer

## Cims principals

* Pen Pumlumon Fawr [Plynlimon] 2,467 ft (752 m)
* Pen Pumlumon Arwystli 2,431 ft (741 m)
* Pen Pumlumon Llygad-bychan 2,385 ft (727 m)
* Y Garn 2,244 ft (684 m)
* Pumlumon Fach 2,192 ft (668 m)
* Great Rhos 2,170 ft (660 m)
* Black Mixen 2,130 ft (650 m)
* Drygarn Fawr 2,116 ft (645 m)
* Gorllwyn 2,011 ft (613 m)
* Bache Hill 2,000 ft (610 m)
* Pen y Garn 2,000 ft (610 m)
* Y Gamriw 1,982 ft (604 m)
* Llan Ddu Fawr 1,946 ft (593 m)
* Pegwn Mawr 1,923 ft (586 m)
* Siambwr Trawsfynydd 1,909 ft (582 m)

## Enllaços externs

* The Cambrian Mountains Society
* The Cambrian Mountains Initiative
* Cambrian Mountains tourism guide Arxivat 2011-08-24 a Wayback Machine.
* Cambrian Mountains walking guide
# Tapaboques (llanda)

Un tapaboques és un disc decoratiu que es col·loca sobre les llandes de les rodes d'un automòbil. Els primers tapaboques eren molt petits, cobrien simplement el rodament de greixatge de les rodes, però més recentment han anat augmentant de mida amb finalitats estètiques. La majoria eren fets de xapa cromada o d'acer inoxidable i en els anys 1940, s'acostumava a pintar-los del mateix color que la carrosseria. Després, quan les llantes especials d'aliatges de magnesi i/o alumini van sortir a la venda, els tapaboques es van abaratir al poder fabricar-los amb els mateixos materials que els seus suports. En els anys 1970, van aparèixer els tapaboques plàstics i en la dècada següent aquest material era l'estàndard que segueix vigent avui dia.

## Referències

* ↑ «tapaboques». Diccionari de la llengua catalana de l'IEC. Institut d'Estudis Catalans.
# Tot el món odia a Johan

Tot el món odia a Johan (originalment en noruec, Alle hater Johan) és una pel·lícula de comèdia dramàtica noruega de 2022 dirigida per Hallvar Witzø a partir d'un guió d'Erlend Loe. És el primer llargmetratge de Witzøcom a director. Paul Sverre Hagen interpreta el paper principal de Johan Grande, aficionat als explosius, i el representa durant diversos períodes de la seva vida. L'acció està ambientada a Titran, a l'illa de Frøya, i també és on es va rodar la pel·lícula. El personatge troba difícil entendre el món que l'envolta i el rebuig que produeix en els altres a causa del seu comportament (no diagnosticat) dins de l'espectre autista S'ha doblat i subtitulat al català.
La pel·lícula es va exhibir per primer cop al festival de cinema Kosmorama de Trondheim el 7 de març de 2022 i es va estrenar als cinemes de Noruega el 25 de març.
L'equip de la pel·lícula va guanyar dos premis Amanda 2022: Jørund Fluge Samuelsen va guanyar la categoria de millor música original, mentre que Asta Hafthorsdottir i Thomas Foldberg van guanyar la categoria de millor maquillatge. A més, la pel·lícula va ser nominada a les categories de millor actriu secundària per a Ingrid Bolsø Berdal, al millor guió dper a Erlend Loe, a la millor fotografia per a Karl Erik Brøndbo i al millor vestuari per a Jenny Hilmo Teig.

## Repartiment

* Pål Sverre Hagen: Johan Grande
* Ingrid Bolsø Berdal: Solvor
* Vee Vimolmal: Pey
* John Brungot: el carter Frode
* Ine Jansen: Ella, mare d'en Johan
* Ingunn Beate Øyen: tieta Magnhild
* Paul-Ottar Haga: Stor-Johan, pare d'en Johan
* Hermann Sabado: Martin Nguyen Grande
* Trond-Ove Skrødal: oncle Iver

## Referències

* ↑ «Alle hater Johan». [Consulta: 14 juliol 2022].
* ↑ «Filmanmeldelse «Alle hater Johan»: En underlig gråsprengt en». [Consulta: 14 juliol 2022].
* ↑ ««Alle hater Johan»: Morsom og hjertevarm». [Consulta: 14 juliol 2022].
* ↑ «Tot el món odia a Johan». Goita què fan, ara!. [Consulta: 25 desembre 2022].
* ↑ «Trøndersk komedie åpner Kosmorama». [Consulta: 14 juliol 2022].
* ↑ «Dette er årets Amandavinnere». [Consulta: 21 agost 2022].
* ↑ «Dette er de Amanda-nominerte». [Consulta: 14 juliol 2022].
# Si mateix

Si mateix (en alemany: Selbst) és un concepte definit per Carl Gustav Jung com l'arquetip central de l'inconscient col·lectiu, l'arquetip de la jerarquia, la totalitat humana. «El si mateix és una unió dels oposats κατ' εξοχήν (per excel·lència)». Es representa simbòlicament per un cercle, la quaternitat, un xiquet o xiqueta, un mandala, etc. Representa el darrer fi del procés d'individuació.
El si mateix és una magnitud avantposada al «jo conscient». Comprèn no sols la «psique conscient», sinó també l'«inconscient», i per això és una personalitat que «també» som... No hi ha cap possibilitat d'assolir també una «consciència» aproximativa del si mateix, ja que per més que vulguem fer-lo conscient sempre hi haurà una quantitat indeterminada i indeterminable d'«inconscient» que pertany a la totalitat del si mateix.
El si mateix és no sols el «centre», sinó també l'àmbit que tanca la «consciència» i l'«inconscient»; és el centre d'aquesta «totalitat» com el «jo» és «el centre de la consciència».  El si mateix és també «la meta de la vida», doncs és l'expressió més completa de la combinació del destí que s'anomena individu.

## Definició

Podríem donar una doble definició del concepte de si mateix: imatge arquetípica de totalitat, vivenciada com a poder transpersonal que confereix sentit a la vida; per exemple, Crist, Buda, mandales...
El «símbol de Crist» té molta importància per a la psicologia, perquè és, potser, amb la figura de Buda, el símbol més desenvolupat i diferenciat del si mateix.
Teòricament, centre i totalitat de la psique, viscut com allò que governa l'individu i cap on es dirigeix inconscientment. Principi de coherència, estructura i organització que regeix l'equilibri i la integració dels continguts psicològics.
Sense la vivència dels oposats no hi ha experiència de la totalitat, ni de retruc un accés interior a les figures sagrades.

## Referències

* ↑ del Castillo, Olivia «El Sí-mismo de Jung y su importancia para la psicología clínica». . Societat de Psicologia Analítica [Barcelona], 01-07-2018 [Consulta: 15 agost 2018].
* ↑ Carl Gustav Jung. Obras completas. Volumen 12. Psicología y alquimia. I. Introducción a la problemática psicológica religiosa de la alquimia. II. 3. D. Sobre el simbolísmo del sí-mismo. Madrid: Editorial Trotta, 2005, p. 20, § 22. ISBN 978-84-8164-717-4.
* ↑ Ibíd. 21, § 24.
# Lèmur ratolí rogenc

El lèmur ratolí rogenc (Microcebus tavaratra) és un dels primats malgaixos coneguts com a lèmurs ratolí. Tenen una llargada corporal d'11-14 cm i una cua de 15-17 cm. Pesen entre 48 i 84 grams. El pelatge del dors és de color marró fosc i el del ventre és blanc o beix.
# Kràsnaia Zvezdà (Privolni)

* Per a altres significats, vegeu «Kràsnaia Zvezdà».
Kràsnaia Zvezdà - Красная Звезда (rus) - és un khútor del krai de Krasnodar, a Rússia. Es troba a la vora esquerra del Txelbas. És a 15 km al nord-oest de Kropotkin i a 128 km al nord-est de Krasnodar.
Pertany al khútor de Privolni.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Aquest article és una traducció parcial del seu corresponent en l'edició en rus de la Viquipèdia, Красная Звезда (Кавказский район).
# Newton (Massachusetts)

Newton és una població dels Estats Units a l'estat de Massachusetts. Segons el cens del 2008 tenia 93.447 habitants.

## Demografia

Segons el cens del 2000, Newton tenia 83.829 habitants, 31.201 habitatges, i 20.499 famílies. La densitat de població era de 1.793,2 habitants/km².
Dels 31.201 habitatges en un 31,1% hi vivien nens de menys de 18 anys, en un 55,2% hi vivien parelles casades, en un 8% dones solteres, i en un 34,3% no eren unitats familiars. En el 25,5% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,04.
Per edats la població es repartia de la següent manera: un 21,2% tenia menys de 18 anys, un 10,3% entre 18 i 24, un 28,2% entre 25 i 44, un 25,2% de 45 a 60 i un 15,1% 65 anys o més.
L'edat mediana era de 39 anys. Per cada 100 dones de 18 o més anys hi havia 82,7 homes.
La renda mediana per habitatge era de 86.052 $ i la renda mediana per família de 125.289$. Els homes tenien una renda mediana de 65.565 $ mentre que les dones 46.885$. La renda per capita de la població era de 45.708$. Entorn del 2,1% de les famílies i el 4,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Personatges il·lustres

* Michael Hammer (1948 - 2008), enginyer autor del reeixit llibre «Reenginering the Corporation: A manifesto for the business revolution»
* William Horatio Clarke (1840-1913) organista.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Newton». American Fact Finder. Oficina del Cens dels Estats Units, 12-01-2010.

## Vegeu també

* The Daily News Tribune
# Teatre Bretón de los Herreros

El teatre Bretón de los Herreros o teatre Bretón és un espai teatral al carrer del mateix nom, número 11, de Logronyo, (La Rioja). La seva inauguració, amb el nom de Teatro Quintana, es va dur a terme el 19 de setembre de 1880 amb la representació d'algunes obres de Manuel Bretón de los Herreros. Tenia forma de ferradura i amb una capacitat de 700 espectadors. En ell s'hi feu la primera projecció cinematogràfica de Logronnyo (18 de novembre de 1896).
El seu nom original va ser Teatro Quintana i després Teatro Principal. El 1902 l'ajuntament va canviar el nom del teatre pel del dramaturg, poeta i periodista espanyol Manuel Bretón de los Herreros. Inaugurat el 19 de setembre de 1880, és considerat com un dels centres d'exhibició més importants del país. El model que l'arquitecte Félix Navarro va utilitzar per a la construcció va ser el teatre Gijón. Aquest teatre té un lloc destacat, ja que el 18 de novembre de 1896 es va projectar la primera cinta cinematogràfica de la localitat. Va ser declarat bé d'interès cultural en la categoria de monument el 25 d'agost de 1983.
El 1901 La Caixa d'Estalvis Municipal va comprar el teatre fent-li importants reformes especialment en la façana que s'han mantingut fins avui. En la modificació es van conservar elements decoratius ja existents com els sostres, llums de cristall i baranaixos de les llotges. Es va crear un soterrani on se situa la zona camerinos, fossat d'orquestra i escenari.
El 1917 el teatre és adquirit per Daniel Trevijano. La nit del 24 de desembre de 1979 el teatre sofrí un espectacular incendi. El 1986 es procedeix a la seva reconstrucció per quedar definitivament rehabilitat al maig de 1990 quan es procedeix a la seva inauguració oficial amb l'assistència de la reina Sofia. Va passar definitivament a ser de propietat municipal.

## Referències

* ↑ 2006. De Teatro Princial a Teatro Bretón de los Herreros. 125 años de historia d'Inmaculada Benito Argaiz. Instituto de Estudios Riojanos. Colecciones: Logroño, 39. ISBN 84-96637-13-1
* ↑ Ministeri de Cultura. Patrimoni Històric.
* ↑ teatrobreton.org Orígens del teatre, consultat: 31 d'octubre de 2014
# Trichopsetta melasma

Trichopsetta melasma és un peix teleosti de la família dels bòtids i de l'ordre dels pleuronectiformes.

## Distribució geogràfica

Es troba a les costes de l'Atlàntic Occidental (des de les Bahames fins a Hondures i, probablement també, a Florida).

## Referències

* ↑ The Taxonomicon (anglès)
* ↑ FishBase (anglès)
# Nicolás Fuentes

Nicolás Fuentes (Mollendo, Província d'Islay, Perú, 20 de desembre de 1941 - Callao, Província Constitucional del Callao, Perú, 28 d'octubre de 2015) va ser un futbolista peruà. Jugava en la posició de lateral esquerre, i és considerat el millor futbolista peruà en aquesta posició.

## Trajectòria

Nicolás Fuentes Zegarra va néixer el 20 de desembre de 1941 a la ciutat de Mollendo. Jugava de marcador de punta esquerra. Va començar en les divisions inferiors del Sport Boys, posteriorment va debutar en l'Atlético Chalaco, jugant de punter esquerre. Després va passar a Universitario de Deportes, sol·licitat per Marcos Calderón. Va destacar en els campionats nacionals i en la Copa Libertadores d'Amèrica. Va formar en aquest equip una de les recordades i eficients rereguardes del futbol peruà al costat de Luis La Fuente, Héctor Chumpitaz i José Fernández.

## Internacional

Va ser internacional amb la selecció de futbol del Perú en 17 ocasions. Va debutar el 3 d'abril de 1965, en una trobada amistosa davant la selecció de Paraguai que va finalitzar amb marcador 1-0 a favor dels paraguaians. Va participar en les eliminatòries de la Copa Mundial de Futbol de 1966 i de 1970. Va participar en la Copa Mundial de 1970, erigint-se com una destacada figura de la defensa de l'esquadra peruana amb Héctor Chumpitaz i Orlando de la Torre. El seu últim partit amb la selecció el va disputar el 27 de juliol de 1971 en l'empat 0-0 davant Paraguai.

### Participacions en Copes del Món

| Mundial | Seu | Resultat |
| Copa Mundial de Futbol de 1970 | Mèxic | Quarts de final |

## Clubs

| Club | País | Any |
| Atlético Chalaco | Perú | 1961 - 1963 |
| Universitario de Deportes | Perú | 1964 - 1970 |
| Defensor Lima | Perú | 1971 - 1972 |
| Atlético Chalaco | Perú | 1973 |
| Sporting Cristal | Perú | 1974 |

## Palmarès
### Campionats nacionals

| Títol | Club | País | Any |
| Primera Divisió del Perú | Universitario de Deportes | Perú | 1964 |
| Primera Divisió del Perú | Universitario de Deportes | Perú | 1966 |
| Primera Divisió del Perú | Universitario de Deportes | Perú | 1967 |
| Primera Divisió del Perú | Universitario de Deportes | Perú | 1969 |

## Referències

* ↑ «Selecció Peruana: Va morir Nicolás Fuentes, el millor lateral del futbol peruà». diariocorreo.pe, 2015. [Consulta: 28 octubre 2015].
* ↑ «Appearances for Peru National Team» (en anglès). rsssf.com, 2014. [Consulta: 9 novembre 2014].
* ↑ «Peru - International Results» (en anglès). rsssf.com, 2012. [Consulta: 9 novembre 2014].
# Maksim Munzuk

Maksim Munzuk (Mezjegej, 2 de maig de 1910 - Kizil, 28 de juliol de 1999) Maxim Monguzhukovich Munzuk (tuvinià: Максим Монгужук-оглу Мунзук) fou un actor rus, fundador del teatre regional tuvià. És conegut sobretot pel seu paper protagonista a la pel·lícula Dersu Uzala d'Akira Kurosawa.
Maksim Munzuk fou un artista versàtil i creatiu que era actor, director, cantant, recol·lector del folklore tradicional musical, compositor i professor. Va fer molts papers diferents.
Fou nomenat Artista del Poble de la RSFSR i rebé l'Orde de l'Amistat dels Pobles.

## Filmografia

* Loss of the Witness (Пропажа свидетеля) (1971), en el paper de Tykhe
* Dersu Uzala (Дерсу Узала) (1975), en el paper de Dersu Uzala
* Preliminary Investigation (Предварительное расследование) (1978)
* Siberiade (rus: Сибириа́да, Sibiriada) (1979), en el paper de Fedyka
* A Walk Worthy of Men (Прогулка, достойная мужчин) (1979)
* On the Lord's Track (По следу властелина) (1979)
* Last Hunting (Последняя охота) (1980)
* Valentine (Валентина) (1981), en el paper d'Ilya Eremeyev, un caçador Evenk
* Revenge (Месть) (1989)
* Pod severnym siyaniyem (1990), en el paper del Vell Niyako

## Referències

* 1 2 3 Peter Rollberg. Historical Dictionary of Russian and Soviet Cinema. US: Rowman & Littlefield, 2009, p. 473-474. ISBN 978-0-8108-6072-8.
# Kottiyar

Kottiyar (singalès: කොඩ්ඩියාර් බලකොටුව tàmil: கொட்டியாரக் கோட்டை) és un fort que va donar nom a la badia on està situat; fou el primer fort que va ser construït pels holandesos a Ceilan. El fort va ser construït el 1622 i és localitzat en el costat del sud de la badia avui esmentada com Koddiyar Bay (Koddiyar significa 'fort pel riu').
El rei Senarat de Kandy va concedir permís per construir un fort on avui hi ha la població de Muttur en un tractat entre el rei i els holandesos. El tractat va tenir el propòsit d'aconseguir lliurar el país del domini portuguès. No obstant els portuguesos van destruir el fort que permetia controlar Trincomalee, situada a la part nord de la badia. Més tard els holandesos van derrotar els portuguesos i el fort de Kottiyar va ser reconstruït i enfortit el 1658.

## Referències

* ↑ Nelson, William A. The Dutch Forts of Sri Lanka – The Military Monuments of Ceylon. Canongate, 1984, p. 117.
* ↑ «Koddiyar Fort». AmazingLanka.com. [Consulta: 18 novembre 2014].
* ↑ «King Rajasinghe plans to oust Portuguese invaders». Sunday Observer. Arxivat de l'original el 29 de novembre 2014. [Consulta: 18 novembre 2014].

## Bibliografia addicional

* Nelson, W. A. The Dutch Forts of Sri Lanka – The Military Monuments of Ceylon. Sri Lanka Netherlands Association, 2004.
# Newton (Illinois)

Newton és una ciutat dels Estats Units a l'estat d'Illinois. Segons el cens del 2000 tenia 3.069 habitants.

## Demografia

Segons el cens del 2000, Newton tenia 3.069 habitants, 1.329 habitatges, i 810 famílies. La densitat de població era de 637,1 habitants/km².
Dels 1.329 habitatges en un 27,9% hi vivien nens de menys de 18 anys, en un 48,5% hi vivien parelles casades, en un 9,3% dones solteres, i en un 39% no eren unitats familiars. En el 35,4% dels habitatges hi vivien persones soles el 19,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,9% tenia menys de 18 anys, un 9,3% entre 18 i 24, un 25,4% entre 25 i 44, un 20,4% de 45 a 60 i un 21,1% 65 anys o més.
L'edat mediana era de 39 anys. Per cada 100 dones de 18 o més anys hi havia 81,2 homes.
La renda mediana per habitatge era de 30.280 $ i la renda mediana per família de 42.788 $. Els homes tenien una renda mediana de 31.808 $ mentre que les dones 17.877 $. La renda per capita de la població era de 16.363 $. Aproximadament el 8,4% de les famílies i l'11,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Newton». American Fact Finder. Oficina del Cens dels Estats Units, 12-01-2010.